T.H.E. (The Hardest Ever)

«T.H.E. (The Hardest Ever)» (հայերեն` Ա.Ե. (Ամենադժվարը երբևէ)), ամերիկացի ռեփեր Will.i.am-ի երգն է Միք Ջագգերի և Ջենիֆեր Լոպեզի հետ համատեղ։ Երգն ազատ է արձակվել 2011 թվականի նոյեմբերի 20-ին iTunes Store-ի միջոցով և ժամեր հետո ներկայացվել է «Ամերիկյան երաժշտական մրցանակաբաշխությունում»։ Երգի տեսահոլովակի պրեմիերան կայացել է դեկտեմբերի 12-ին։ Երգը ի սկզբանե եղել է Will.i.am-ի «#willpower» չորրորդ ստուդիական ալբոմի սինգլներից մեկը, սակայն չի ընդգրկվել ալբոմում։

Թողարկման պատմություն 
Մինչև օնլայն լրատվամիջոցների անդրադառնալը երգին, առաջինը իր Թվիթթերի էջում երգի մասին հայտնել է Will.i.am-ը։ Նոյեմբերի 18-ին թողարկվում է սինգլի շապիկը և Վիլյամը այն օգտագործում է որպես իր Թվիթթերի էջի գլխավոր նկար և ետնանկար։ Երգի պրեմիերան կայանում է նոյեմբերի 20-ին «Ամերիկյան երաժշտական մրցանակաբաշխության» ժամանակ «Նոկիա» թատրոնում։ Երգը մրցանակաբաշխության բեմում կենդանի հնչողությամբ կատարել են Will.i.am-ը և Ջենիֆեր Լոպեզը, իսկ երգի Միք Ջագգերի հատվածը ներկայացվել է տեսահոլովակով։ Երգը iTunes-ում հասանելի է եղել մրցանակաբաշխությունում անմիջապես ներկայացվելուց հետո։ Երգի ձայնագրող լեյբլը եղել է «Interscope»-ը, իսկ երգի բառերը գրվել են Will.i.am-ի, Տանյա Լեյսիի, Քենեթ Օլիվերի և Դալաս Օսթինի կողմից։

Երգը նախատեսված է եղել ընդգրկվելու Will.i.am-ի «#willpower» չորրորդ ստուդիական ալբոմում, սակայն ալբոմի վերջնական երգացանկում այն չի ընդգրկվել։

Տեսահոլովակ 
Տեսահոլովակի նկարահանումները կայացել են հոկտեմբերի 17-ին Լոս Անջելեսում։ Տեսահոլովակի ռեժիսորն է Ռիչ Լին։ Ջենիֆեր Լոպեզը տեսահոլովակի իր մասը նկարահանել է հոկտեմբերի 30-ին։ «Ամերիկյան երաժշտական մրցանակաբաշխության» ելույթից հետո MTV-ն հաղորդում է որ տեսահոլովակը նկարահանվել է Լոս Անջելեսում և Լոնդոնում, իսկ պրեմիերան նախատեսվում է նոյեմբերի վերջին։ Տեսահոլովակի պրեմիերան կայանում է դեկտեմբերի 12-ին Will.i.am-ի Յութուբի պաշտոնական էջում։

Տեսահոլովակը սկսվում է Will.i.am-ի մասնակցությամբ ով հաղորդագրություն է ուղարկում Միք Ջագգերին, և այնուհետև սկսում է վազել ճանապարհով։ Տեսահոլովակի ընթացքում նա վարում է հեծանիվ, մոտոցիկլ, մեքենա, ինքնաթիռ, երթուղային, հրթիռ և ամենավերջում տիեզերանավ։ Ջենիֆեր Լոպեզը տեսահոլովակում հայտնվում է ճանապարհի պատերին, տիեզերանավի հեռուստատեսային էկրանին և գալակտիկայի արտաքին մասում։ Տեսահոլովակում Միք Ջագգերը հայտնվում է գալակտիկայում և ավարտում երգի վերջին մասը։

Երգացանկ 
 Digital download
 «T.H.E. (The Hardest Ever)» (Explicit Version) - 4։47
 «T.H.E. (The Hardest Ever)» (Clean Version) - 4։47
 «Go Home» (Միք Ջագգեր և Գարտներ Վոլֆգանգ) - 4։36

 Digital download - ռեմիքս
 «T.H.E. (The Hardest Ever)» (Z-Trip Remix) - 5։18

 CD սինգլ
 «T.H.E. (The Hardest Ever)» - 4։47
 «T.H.E. (The Hardest Ever)» (Ինստրումենտալ) - 4։39

Չարթեր

Շաբաթական հիթ-շքերթներ

Տարեվերջյան չարթ

Թողարկման պատմություն

Ծանոթագրություններ

Արտաքին հղումներ 
 Երգի տեսահոլովակը Յութուբում

2011 սինգլներ
Will.i.am երգեր